Der er en ny basketviking i Aalborg - og han er norsk. Aalborg Vikings har fået endnu en ny spiller fra Bærum Basket til den nye sæson.

Først var det Jeppe Kristiansen, der vendte hjem til Aalborg Vikings efter at have spillet for Bærum Basket i Norge. Nu får klubben også en norsk spiller fra Bærum, den 24-årige spilfordeler Christer Elgmork. - Det kan få fantastisk stor betydning at have tilknyttet en spiller som Christer. Han har prøvet at vinde et mesterskab på højeste niveau og vi håber, at hans vindermentalitet vil smitte af på resten af holdet. Sidste sæson spillede han på hold med Jeppe Kristiansen, der i år er tilbage i Vikingeflokken, og det har medvirket til, at Christer allerede nu trives på holdet og kan koncentrere sig fuldt ud om at præstere på banen, siger sportschef Christian Rom i en pressemeddelse.